Lav et referat af nedenstående tekst:

Tekst:
Rasmus Jensen fra Aars læser til industritekniker på Metal College i Aalborg. Han er glad for, at der bliver sat fokus på erhvervsuddanelserne under DM i skills i Aalborg. - Det er fedt, at der blive sat fokus på erhvervsuddanelserne. Så det ikke altid kun drejer sig om gymnasier og universiteter, siger Rasmus Jensen til TV2/Nord. På landsplan vil der i 2020 mangle 20.000 faglærte inden for jern og metal området. Alene i Nordjylland skal der optages mere end dobbelt så mange hvert år på erhvervsskolerne, hvis ikke de nordjyske virksomheder skal mangle faglærte om få år. - Vi skal igang nu, hvis ikke vi skal stå med problemerne i 2020. På erhvervsskolerne er vi klar til at optage flere unge, men det kræver også flere praktikpladser hos virksomhederne, siger Michael Johansson, der er direktør hos Tech College i Aalborg. Rasmus Jensen er i hvert fald ikke i tvivl om, at han har truffet det rigtige valg ved at tage en erhvervsuddannelse. - Det er mit drømmejob at blive industritekniker. Jeg synes, at det er fedt at følge et emne, der skal fungere direkte fra tegning til maskine, siger Rasmus Jensen.

Referat:
I Nordjylland skal der optages mere end dobbelt så mange hvert år på erhvervsuddannelserne, hvis ikke de nordjyske virksomheder skal mangle faglærte om få år.